Al traviés de la visita ufiértase un percorríu cronolóxicu pela historia de la educación n'Asturies. El visitante pue adentrase nuna escuela de la República o nuna del franquismu. Siempres tien como referencia a persones qu'un día s'educaron nes sos aules,  aportándo-yos a los visitantes el so testimoniu pa qu'algamen una visión correcha de la escuela, la so arquiteutura, métodos y medios didáuticos, y mou de vida de mayestros y escolinos.